"Ingħatatli t-tieni ħajja… il-Covid19 kważi ħadli ħajti" Minn Victor Vella "Dħalt l-isptar bil-Covid19. Il-pulmuni ġew affetttwati ħażin ħafna. Infurmawni li se niddaħħal l-ITU. Kien hemm li ddeċidejt li nikteb ittra lill-familjari. Onestament ħsibt li dik setgħet kienet l-aħħar kommunikazzjoni tiegħi magħhom. Għedtilhom li nħobbhom. Wara segwew sebat ijiem li fihom il-ġisem tiegħu ma kienx għadu jeżisti aktar. Uġiegħ kbir. Kont f'sala fejn kuljum imut xi ħadd. Qed ngħix it-tieni ħajja. Din hi grazzi għax-xogħol ta' l-infermiera u t-tobba". Dan jirrakkontah. Antonio Pinto, li propju fl-aħħar jiem kien rikoverat fl-ITU ta' sptar f'Bari minħabba l-Covid19. Jisħaq li "kien fit-2 ta' Marzu meta beda jitlagħli id-deni. Bqajt id-dar insegwi struzzjonijiet li tawni. Fid-9 ta' Marzu is-sintomi iggravaw. Ġie ħabib tiegħi jarani li hu tabib u qalli li aħjar inmur l-isptar kif fil-fatt ġara. Fit-12 ta' Marzu is-sistema respiratorja kompliet sejra lura u bdejt inbati ħafna biex nieħu n-nifs. Kien hawn li qbadt u ktibt lill-familjari. Bdejt nibża li setgħet kienet l-aħħar ittra. "Għandi ħafna tbenġil u issa se jagħmluli interventi fuq il-pulmun. Eventwalment se jiddeċiedu jekk niddaħħalx l-ICU. M'għandhomx għalfejn tinkwetaw. Jien għext ħajja li tatni ħafna sodisfazzjon. Il-ħajja tagħtni dak li ridt. Kull wieħed u waħda minnkom, tfissu għaliha rigal prezzjuż. Imlejtuli ħajti. Is-sigriet tal-ħajja llum nafuh. Biex tgħix ħajja b'mod kuntent inti trid titgħallem tħobb lil kull min hu madwarek, jiġifieri lill-familja, ħbieb, kollegi, huma min huma. Qatt tibżgħu. Ġesu uriena it-triq biex niġġieldu it-tbatija. Inħobbkom. Kif jagħmluli l-X Ray, ngħidilkom ir-riżultat. Antonio ikompli jirrakkonta li "f'dan il-punt, jien kont bla ossiġnu ġo fija. Ħaduni nagħmel CPR. Minn hawn 'lquddiem bdiet esperjenza unika. Esperjenza li qatt ma kont għaddej bħalha. Għamilt sebat ijiem fejn il-ġisem tiegħi ma kienx għadu jeżisti aktar. Kelli biss uġiegħ. Nuqqas ta' ossiġnu. Wires, Magni ħdejja. Kien fadal biss ir-ruħ. Stajt inmut minn ħin għal ieħor." F'dan il-mument Antonio jitkellem dwar it-tobba u l-infermieri. "Rajt tobba jagħmlu is-CPR. Infermiera u paramediċi b'nifishom maqtugħ. Dawn nies eċċezzjonali. Isalvaw il-ħajijet kuljum. Ipoġġu lill-pażjenti qabel lilhom infushom. Mhux veu li jagħżlu min jgħix. Niftakar narahom mal-pażjent ta' kull età. Sigħat sħaħ magħhom. Jagħmlu magħhom dak li hemm bżonn. Tarahom mal-pażjenti li jkunu mitlufin minn sensihom. Pazjenti li ma jkunu jafu li jkunu ġew salvati mit-tobba u l-infermrieri għax ikunu għamlu dak li kellhom jagħmlu fl-aħjar ħin. Rajthom jaħdmu xiftijiet li huma impossibbli jinħadmu minn persuna umana. Rajthom b'għajnejja isalvaw il-ħajjiet tan-nies", jkompli jgħid Antonio. Jisħaq li "neħħewli ħafna likwidu minn ġo fija, intubawni u kienu jsegwuni b'monitors kull ħin u kull mument. Kien hemm żewġ inferrmieri minn tal-inqas ma' erba' pazjenti apparti it-tobba. Jien kont inħossni biċċiet. Ma stajtx nifhem kif dawk l-infermieri jibqgħu għaddejjin jirreżistu. Dejjem spjegawli kollox. F'sebat ijiem rajt vera min huma dawn in-nies. Jaqtgħuli l-ikel biċċiet biex nieklu u ma nixtaqx. Kienu jgħattuni." Kienu juruni ir-ritratti tal-ġenituri tiegħi Antonio jenfasizza li "kienu juruni ritratti tal-ġenituri tiegħi u kienu jinkoraġġuni biex infieq. Lili huma salvawni. Kien hemm żmien meta kienu jġibuli l-kafe għax jien kont l-uniku pazjent li kien hemm fis-sala li kont imqajjem u konxju. Kuljum kien imut xi ħadd. Imma kollha mietu b'dinjità ta' raġel jew mara u dan grazzi għal dawk l-infermiera. Meta ġejt biex noħroġ minn dik is-sala, ġew isellmuli. U huma jerġgħu jidħlu f'dik is-sala silenzjuża li fiha tisma' biss il-ħsejjes tal-magni. Għalihom anki li jmorru l-kamra tal-banju hi xi ħaġa iebsa minħabba li huma imlibbsinminn fuq sa isfel. Itenni li "jien għadni ma ġejtx f'tiegħi. Ma nistax nitkellem aktar minn ħames minuti. L-agħar tiegħi issaa għadda. Dan hu it-tieni ħajja tiegħi. It-tieni għixien.